Odense Adresse-Contoirs Efterretninger, 1836-12-22
Fædrelandet. Videnskabelighed. Prof. Bangs Afhandling i Folkebladet betillet: Stænderforsamlingernes Andragender, om Danmarks Finantser, er nu i en Række Nummere af Kbhposten anmeldt af Assessor Ussing. Vel finder Hr. Ussing, deels, at Sproget i denne Afhandling undertiden har noget slæbende og tungt ved sig, deels, at Forfatteren, har skrevet med for megen Reservation og med altfor mange dubitative Taleformer, og deels, at Maaden, hvorpaa Hr. Professoren har behandlet sit Æmne, har givet Afhandlingen den i et Folkeblad mindre heldige Form af et reentDefensions-Jndlæg for Stændernes Petition, hvis kritisk undersøgende og halv recensionsmæssige Karakteer har noget upopulairt ved sig; – men paa den anden Side er han aldeles enig med Hr. Prof. i Hovedsagen, den nemlig, at Danmarks Finantser vække Bekymring, at det Onde ikke kan afhielpes ved nye Laan eller nye Skatter, men kun ved gjennemgribende Besparelser. Hr. Ussings sidste Ord i Anmeldelsen ere: "Bankdirekteur Bang er ikke min og Bad dre end jeg overbeviist om Nødvendigheden af de gjennemgribende Skridt, som Stænderne have foreslaaet. Det har han tilfulde viist ogsaa ved denne Afhandling. Han kan have udtrykt sig om Sagen i mindre glødende Udtryk end jeg. Dertil ligger Grunden i vore Karakterers Eiendommelighed, i den individuelle Maade, som Enhver af os opfatter Gjenstandene paa, og den Forskjellighed, hvormed vi igjen udtrykke os om samme. Ligesom jeg stundom kan synes at sige meere, end jeg mener, saaledes vil hiin Forfatter uden Tvivl ofte sige mindre, end han mener. Men hans Fædrelandskjærlighed er vist ikke mindre end min, og jeg holder mig overbeviist om, at vi begge styre til et og samme Maal. Kongens og Folkets Vel." Odense. Hr. Dr. og Prof. G. F. Ursin vil, som Man erfarer, ifølge en Anmodning fra flere Honoratiores her i Byen, komme hertil i Begyndelsen af Januar næste Aar, for at holde et populært Cursus over Astronomien, lige det han holdt i Kjøbenhavn forrige Vinter, og som der modtoges med saadant bifald, at han foranledigedes til senere samme Vinter at gjentage det. J det af ham udgivne Ugeskrift: "Dansk Almeenlæsning anmeldtes disse Forelæsninger, hvis Jndhold angives, som følger: Vort Solsystem, Solen, som Centrallegeme, Planeterne, Biplaneterne, deres Bevægelser, hvorledes disse maae vise sig for os, hvilke Love de følge, hvilke Kræfter bevirke dem; Solens og Planeternes Størrelse, Beskaffenhed, forsaavidt samme er bekjendt; Kometerne, disses særegne Baner, hvorledes Banerne kunne bestemmes; den Vished, hvormed vi kjende og kunne beregne flere Kometbaner; Kometernes forskjellige Udseende og Formodningerne om deres Natur; Solsystemet i Forhold til Firstjernerne, Universets umaalelige Dybde og Storhed; Firstjernerne, saaledes som de vise sig for os; Stjernegrupper eller Constellationer, Midler til at lære at kjende dem; Midler, hvorved vi erholde nøiagtig Kundskab om Himmelen; astronomiske Observationer, Jnstrumenter, Kikkerter, Uhre, Observatorier, astronomiske Beregninger; Astronomiens Virksomhed nuomstunder, sammenlignet med i Fortiden; Anvendelse af Astronomien; Bestemmelse af Jordens Figur, mathematisk Ge- ographie; Bestemmelse af vort Sted paa Jorden; Astronomiens Vigtighed for Sømanden, nautisk Astronomie; Tidsregning, Almanak, dens hensigtsmæssige Indretning; Udsigt over Astronomiens Historie. - Antallet af Forelæsningerne var omtrent 15. Foredraget var indrettet saaledes, at ingen særegne Forkundskaber behøvedes; Professorens Forelæsninger beæredes derfor ogsaa med NærDa allerede et værelse af et betydeligt Antal Damer. - stort Antal Tilhørere her i Odense har tegnet sig, og vistnok flere ville tegne sig, saasnart det Nærmere angaaende Tiden bestemmes, haaber Man, at ei blot dette Foredrag, der afhandler een af de for enhver Dannet interessanteste Deele af menneskelig Kundskab, vil blive os til Deel; men at Hr. Professoren, eller maaskee ogsaa andre Docenter, hvis Foredrag i Kjøbenhavn er hørt med Bifald, ville i en følgende Vinter beære Fyens Hovedstad med deres Nærværelse. De ville vistnok finde, med Hensyn til den Dannelse, som findes her, og den Lyst, der stedse har viist sig til at erhverve nyttige og interessante Kundskaber, opmærksomme Tilhørere, der ville paaskjønne deres Jver for at udbrede Resultaterne af deres Videnskab og Studium.